स्टेशन पर एसबीआई एटीएम एक महीने से खराब, परेशानी
कैंटरेलवेस्टेशन पर लगा स्टेट बैंक का एटीएम केवल नाम का ही रह गया है। यात्रियों की सुविधा के लिए लगाया गया एटीएम पिछले एक महीने से बंद है। इस कारण स्टेशन आने वाले यात्रियों को काफी मुश्किलों का सामना करना पड़ रहा है। स्टेशन पर आने वाले यात्रियों ने इस संबंध में स्टेशन पर मौजूद रेलवे अधिकारियों को कई बार शिकायत भी की, लेकिन कोई सुधार नहीं हुआ।
एक तरफ रेलवे एटीएम से जनरल क्लास की टिकटें निकालने के लिए भारत के अग्रणी बैंक स्टेट बैंक आफ इंडिया से समझौता करने की तैयारी कर रहा है। तो दूसरी तरफ रेलवे स्टेशन पर लगा एसबीआई का एटीएम पिछले 1 महीने से बंद पड़ा है। इसके दरवाजे पर मशीन खराब है का बोर्ड लगाया गया है। लेकिन इसे दुरूस्त करने के लिए तो कोई कर्मचारी आया है और अधिकारी। शुक्रवार भी ऐसे ही हालत देखने को मिले। दिल्ली जाने वाले गोबिंद, अनिल सिप्पी ने बताया कि इतने बड़े रेलवे स्टेशन पर दो एटीएम लगे हुए हैं। एक में पैसे नहीं है और दूसरा खराब पड़ा है। एक तरफ भारत सरकार कैश लेस सुविधा को बढ़ावा देने के लिए नई-नई योजनाएं तैयार कर रही है और हकीकत में बैंक की कार्यशैली के कारण यात्रियों को परेशान होना पड़ रहा है। गौरतलब है कि नोट बंदी में जब लोगों को सबसे ज्यादा आवश्यकता थी तब भी एटीएम बंद ही रहा। लोगों की शिकायतों पर रेलवे ने कामर्शियल विभाग की अधिकारियों को कई बार जांच के निर्देश भी दिए। लेकिन इसके लिए कभी भी गंभीर रूप से प्रयास नहीं किए गए। इसलिए अब तक हमेशा ही यहां का एटीएम बंद ही रहता है।
कैंट के रेलवे स्टेशन पर खराब पड़ा एटीएम।
hin_Deva hin_Deva hin_Deva awa_Deva